വാഹന പാര്ക്കിംഗിന് ഇടമൊരുക്കി ഐ.എന്.ടി.യു.സി തൊഴിലാളികള് ചേലക്കര: മായന്നൂര് പാലം അറ്റകുറ്റപ്പണിയ്ക്ക് വേണ്ടി അടച്ചിട്ട സാഹചര്യത്തില് ഒറ്റപ്പാലം ഭാഗത്തേയ്ക്ക് പോകുന്ന യാത്രികരുടെ വാഹനങ്ങള് പാര്ക്ക് ചെയ്യുന്നതിന് ഇടമൊരുക്കി ഐ.എന്.ടി.യു.സി തൊഴിലാളികള്. വാഹനഗതാഗതം പൂര്ണമായി നിരോധിച്ച് കൊണ്ടാണ് പാലത്തിലെ അറ്റകുറ്റപ്പണികള് നടത്തുന്നത്. കാല്നടയായി പോകുവാന് മാത്രമേ സാധിക്കുകയുള്ളൂ. ഇവിടെ നിന്നും അധികം ദൂരമില്ലാത്ത ഒറ്റപ്പാലത്തേക്ക് വാഹനത്തില് പോകണമെങ്കില് തിരുവില്വാമല ലക്കിടി വഴി കിലോമീറ്ററോളം ചുറ്റി സഞ്ചരിക്കേണ്ടതിനാല് പലരും വാഹനങ്ങള് പാലത്തിനിക്കരെ പാര്ക്ക് ചെയ്തശേഷം നടന്നാണ് പോകുന്നത്. ബുദ്ധിമുട്ടില്ലാതെ വാഹനങ്ങള് പാര്ക്കിംഗ് ചെയുന്നതിനുള്ള സൗകര്യങ്ങളാണ് സമീപത്തുള്ള പറമ്ബ് വൃത്തിയാക്കിക്കൊണ്ട് കൊണ്ടാഴി പഞ്ചായത്ത് മെമ്ബര് കെ.സുദേവന്റെ നേതൃത്വത്തില് തൊഴിലാളികള് ഒരുക്കിയത്.